9. seja sveta KS, 1. 6. 2015, ob 21h; zapisnik
Prisotni vsi člani sveta.

Dnevni red:
1. Promet
2. Čistilne naprave
3. Ekološki otok
4. Društva 
5. Splet 
6. Razno 

Ad 1: Zaradi problemov z velikimi tovornjaki, predvsem iz tujine, se bomo dogovorili s policijo, da na ustreznih križiščih postavi opozorilne table. Predlagali jim bomo tudi, da na problem opozorijo ponudnike navigacijskih naprav, saj očitno te ne dajejo najboljših podatkov, ko gre za ozke in ovinkaste lokalne ceste.
Ad 2: Sosedska mala čistilna naprava ne more biti postavljena na kraju, ki si ga je zamislila občina. Za to je več razlogov, med drugim tudi ta, da je tista točka ob resnejšem deževju poplavljena. Občini bomo predlagali, da napravi načrt za drugo lokacijo in predvidi tudi črpanje odpadne vode do čistilne naprave. Poizvedeli bomo tudi, ali je res, da bodo morali tudi krajani, ki so bodo postavili individualne čistilne naprave, plačevati kanalščino.
Ad 3: V roku enega tedna bo narejen predračun za občino, dobiti pa moramo še predračun za ograje in nadstreške.
Ad 4: Svet krajevne skupnosti meni, da bi lahko društva bolje izkoristila možnosti financiranja in bi jim pri tem rad pomagal. Na naslednjo sejo bomo tako povabili predstavnike športnega društva in predstavnike iz drugih krajevnih skupnosti, ki nam bodo povedali o dvojih izkušnjah. Pozneje se bomo sestali tudi s predstavniki kulturnega društva.
Ad 5: Postavljanje spletne strani je obtičalo in ga je treba spet pognati.
Ad 6: Na sestanek bomo povabili župnika, predvidoma 16. junija ob 21h. Pogovarjali se bomo o mrliški vežici, farovžu in drugem.
	Dogovorili se bomo za izdelavo mize in klopi pri koritu.
	V najkrajšem času moramo ugotoviti, ali je mogoča uporaba predvidenega zemljišča za mrliško vežico, sicer je treba poiskati novega, če želimo, da bi konec leta to investicijo občina vstavila v rebalans proračuna za leto 2016.
